[ca] Aquest projecte té com a objectiu principal avaluar i comprendre els impactes ambientals associats a l'execució d'obres públiques, així com destacar la importància del seguiment ambiental durant el procés constructiu. En la primera part teòrica, es defineix l'impacte ambiental i es revisen les normatives ambientals existents, que han contribuït a establir un marc regulador per minimitzar els efectes negatius de la construcció sobre el medi ambient incloent els principals certificats ambientals existents per als materials i la maquinària d'obra. De l'estudi teòric s'extreuen els paràmetres ambientals que s'han de tenir en compte durant l'execució d'una obra a partir les eines disponibles per a elaborar el seguiment ambiental i les possibilitats que aquestes ofereixen. La segona part del projecte se centra en l'aplicació pràctica dels conceptes teòrics en un cas real: les obres d'urbanització de la Rambla Modolell de Viladecans. En el seguiment ambiental de l'obra s'hi consideren 8 paràmetres: emissió de CO2, consum energètic, consum d'aigua potable, generació de residus, contingut de material reciclat, ecoetiquetes i el cicle de vida. Analitzant específicament les emissions de CO2 i el consum energètic a través del mòdul ambiental del TCQ-GMA i elaborant l'anàlisi de dades amb el PowerBI. A l'obra s'ha emès 1.707.879 kgCO2 i es s'han consumit 19.541.318 MJ reduint en un 10% l'estimat a projecte gràcies a les accions correctores implementades. Amb l'elaboració d'un model BIM s'analitza l'obra tant a nivell econòmic com l'impacte ambiental amb l'objectiu d'implementar millores per incrementar-ne la sostenibilitat. En conclusió, s'ofereix una visió integral de l'impacte ambiental en el sector de la construcció i una aplicació pràctica que demostra la transcendència del seguiment ambiental a l'obra com una eina clau per a una construcció més sostenible proposant una implementació de la metodologia aplicada en el sector de l'obra pública.

[en] The main objective of this project is to evaluate and understand the environmental impacts associated with public works, as well as to highlight the importance of environmental monitoring during the construction process. In the first theoretical part, environmental impact is defined, and the existing environmental regulations, which have helped establish a regulatory framework to minimize the negative effects of construction on the environment, are reviewed. This includes key environmental certifications for materials and machinery used in the construction site. The theoretical study identifies the environmental parameters to be considered during a project's execution based on the available tools for environmental monitoring and the opportunities they offer. The second part focuses on the practical application of theoretical concepts to a real case: the urbanization works on Rambla Modolell in Viladecans. The environmental monitoring considers 8 parameters: CO2 emissions, energy consumption, potable water consumption, waste generation, recycled material content, eco-labels, and life cycle. CO2 emissions and energy consumption are specifically analysed through the TCQ-GMA environmental module, with data analysis done using PowerBI. The construction emits 1,707,879 kgCO2 and consumes 19,541,318 MJ, reducing the project estimate by 10% due to the corrective actions implemented. A BIM model was developed to analyse both the economic and environmental impacts, with the aim of implementing improvements to enhance sustainability. In conclusion, this project offers a comprehensive view of the environmental impact in construction and a practical application demonstrating the significance of environmental monitoring as a key tool for more sustainable construction, proposing the implementation of this methodology in the public works sector.